དེ་དག་ལ་སོགས་པ་མན་ཆད་ཀྱིས་
མཇུག་བསྡུ་བ་ཚར་གཅིག་གིས་ཆོག །དེ་བཞིན་གཤེགས་པ་དེ་དག་གི་མཚན་རེ་རེར་
ཡང་བརྗོད་པའི་ཕན་ཡོན་མང་པོ་ཡོད་པས། དེ་དག་ཊཱིཀྐ་སོགས་སུ་བལྟས་ནས་ངེས་
པར་བྱེད། དེ་བཞིན་གཤེགས་པ་སོ་ལྔའི་མཚན་གྱི་སྟེང་དུ་བདེ་བར་གཤེགས་པ་མཆེད་
བདུན་གྱི་མཚན་བསྣན་ན། བསྟན་པ་འདིའི་དུས་སྙིགས་མར་སྨོན་ལམ་རྣམས་འགྲུབ་པར་
177-
,:!

བྱང་ཆུབ་ལམ་གྱི་རིམ་པའི་ཁྲིད་ཡིག
གསུངས། རང་ཅག་ཕན་ཡོན་དང་བྱིན་རླབས་མྱུར་བ་དོན་དུ་གཉེར་བས་བདེ་གཤེགས་
མཆེད་བདུན་གྱི་མཚན་ཡང་དེར་བཅུག་སྟེ་ཕྱག་བྱ། ལྟུང་བཤགས་ཀྱི་དེ་བཞིན་གཤེགས་
པ་ཞེས་པ་མང་བ་མདོ་ལས་དངོས་སུ་མི་འབྱུང་ཡང་། བསྟོད་པ་མེད་པར་མཚན་རྗེན་
པར་འདོན་པ་མི་རུང་བས་རྗེའི་ཕྱག་སྲོལ་ལྟར་ཚང་མའི་དབུར་དེ་བཞིན་གཤེགས་པ་
ཞེས་པའི་ཆེ་བསྟོད་འདི་སྦྱར་དགོས། དེའི་རྗེས་སྤྱི་བཤགས་ལྟ་བུ་བཏོན་ནས། འདོད་
ཆགས་ཞེ་སྡང་ཞེས་སོགས་གཞུང་ལྟར་འཇུག་ཅིང་། དེ་ཡང་རྒྱུ་དུག་གསུམ་དང་། སྒོ་ལུས་
ངག་ཡིད་གསུམ། ངོ་བོ་མི་དགེ་བ། སོ་སོར་བཤགས་ཞེས་པ་སྡོམ་གསུམ་སོ་སོའི་ལུགས་
ལྟར་བཤགས་པའི་དོན་ཡིན། རྒྱུན་དུ་སྡིག་པ་བྱས་པ་རྣམས་དེ་སྐབས་ཡིད་ཡུལ་དུ་བྱས་
ཏེ་བཤགས་པ་ནན་ཏན་བྱེད།
བཞི་པ་རྗེས་སུ་ཡི་རང་བའི་ཡན་ལག་ནི། ཡི་རང་འདི་བྱང་ཆུབ་སེམས་དཔའི་
ཉམས་ལེན་ཡིན་པས་རང་རེའི་བློ་ལ་ཅུང་ཟད་འབབ་དཀའ་ཡང་། འདི་ལེགས་པོ་བྱུང་
ན་ཚོགས་གསོག་པ་ཞིག་ལ་འདི་ལས་ལྷག་མེད། སྔར་དབུལ་པོ་དེས་པས་ཡི་རང་བྱས་
པས་རྒྱལ་པོ་གསལ་རྒྱལ་གྱིས་སངས་རྒྱས་ཉན་ཐོས་དང་བཅས་པ་ལ་བསྙེན་བཀུར་དངོས་
བྱས་པ་བས་ལྷག་པའི་ཕན་ཡོན་ཐོབ་ཚུལ་དང་། རྗེ་ཙོང་ཁ་པས། འབད་པ་ཆུང་ངུས་
རླབས་ཆེན་ཚོགས་སྡུད་ལ། །དགེ་ལ་རྗེས་སུ་ཡི་རང་མཆོག་ཏུ་གསུངས། །ཞེས་གསུངས་
པ་ལྟར་ལུས་ངག་གི་བསྒུལ་བསྐྱོད་མི་དགོས་པར་དལ་བར་སྡོད་བཞིན་དུ་ཚོགས་དཔག་
མེད་སྡུད་པ་ཞིག་ཡིན། སྔོན་རྒྱལ་པོ་གསལ་རྒྱལ་གྱིས་སངས་རྒྱས་ལ་ཞུས་ཏེ་རྒྱལ་སྲིད་
སྐྱོང་བཞིན་ཆོས་བྱེད་ཆོག་པའི་ཆོས་ལ། རྗེས་སུ་ཡི་རང་དང་། བྱང་ཆུབ་ཏུ་སེམས་བསྐྱེད་
པ། བསྔོ་བ་སྟེ་གསུམ་གནང་བ་ལྟར་ཕྲག་དོག་དང་འགྲན་སེམས་མེད་པའི་ཡི་རང
་རང་བྱེད་
དགོས། རང་ལ་མི་དགའ་བ་ཞིག་གིས་དགེ་བ་བྱས་ན། རང་ཚོས་ཁོས་བྱེད་ཁུལ་བྱས་པ་
རེད། གང་ཡང་ཕན་འདོགས་མེད་ཅེས་ཕྲག་དོག་བྱེད་མོད། དེ་ལྟར་མི་བྱ་བར་རང་ཚོ་
178

ལམ་རིམ་རྣམ་གྲོལ་ལག་བཅངས།
གྲྭ་རྐྱང་ལྟ་བུས་རང་གི་ཤག་འགྲམ་དུ་གནས་པ་དེས་བརྒྱ་མཆོད་ཅིག་ཕུལ་སོང་ནའང་
དེ་ལ་ཡི་རང་ལེགས་པ་ཞིག་བྱས་ན། རང་ལས་ཁོང་ཡུལ་རྟེན་དམའ་ན་བལྡབ་འགྱུར་
དང་། མཉམ་ན་དེ་མཚུངས། ཡུལ་དེ་རྟེན་མཐོ་ཡང་ཕྱེད་ཙམ་ཕུལ་བའི་ཕན་ཡོན་ངེས་
པར་འཐོབ་པས། དེ་ལས་ཁེ་ཆེ་བ་ཅི་ཞིག་བྱེད། དེས་ན་སངས་རྒྱས་བྱང་སེམས་སོགས་
སྔ་མ་རྣམས་ཀྱི་མཛད་པ་ལ་ཡི་རང་བྱས་ན་རྒྱུད་ཚོད་མཐོ་དམའི་དབང་གིས་དེའི་ཕན་
ཡོན་བཅུ་ཆ་ཙམ་འཐོབ། སངས་རྒྱས་ཀྱི་དགེ་རྩ་ལྟ་ཞོག །རང་རེས་མི་ཚེ་ཧྲིལ་པོར་དགེ་
སྦྱོར་ལ་འབད་ཀྱང་བྱང་སེམས་ས་དང་པོ་བའི་ཉིན་གཅིག་གི་དགེ་རྩའི་ཆ་ཤས་ཙམ་ཡང་
མི་འབྱུང་ཞིང་། ཡི་རང་བགྱིས་ན་དེའི་ཕྱེད་ཆ་ཙམ་འཐོབ་པས་འདི་ནི་སེམས་ཀྱི་ཁྱེར་
ལུགས་གཅིག་གིས་ཚོགས་རླབས་པོ་ཆེ་སྡུད་པའི་ཐབས་མཁས་ཀྱི་འཕྲུལ་ཆེན་པོ་ཞིག་
ཡིན། དབུས་ཕྱོགས་འདིར་རྒྱལ་བསྟན་དར་བའི་སྟོབས་ཀྱིས་ཕྱག་མཆོད། སྐོར་བ། བསྙེན་
བཀུར། སྒོམ་སྒྲུབ། སློབ་གཉེར་སོགས་བྱེད་པ་མང་བས་དེ་དག་ལ་ཡི་རང་བྱས་ན་དགེ་རྩ་
རླབས་ཆེན་འཐོབ་པ་འོང་། བླ་མའི་ཕྱག་བཞེས་ལ་འདིའི་མཚམས་སངས་རྒྱས་རྣམས་ཀྱིས་
དང་པོ་ཐུགས་བསྐྱེད་པ་སོགས་དང་། རྒྱ་བོད་མཁས་གྲུབ་རྣམས་ཀྱི་མཛད་པ་དང་། ཤག་
མཚེས་པས་ཁ་ཏོན་བྱེད་པ་ཚུན་གྱི་དགེ་བ་བྱས་ཚད་ལ་རིམ་བཞིན་ཡི་རང་བྱེད།
གཞན་ཡང་འདི་ལ་བསྒོམ་ལུགས་གཉིས་ཏེ། རང་གི་དགེ་བ་དང་། གཞན་གྱི་
དགེ་བ་ལ་ཡི་རང་བསྒོམ་པའོ། ། དང་པོ་ལ་གཉིས། ཚེ་སྔ་མའི་དགེ་བ་ལ་རྗེས་དཔག་
ཚད་མས་གཞལ་བའི་སྒོ་ནས་ཡི་རང་བ་དང་། ཚེ་འདིའི་དགེ་བ་ལ་མངོན་སུམ་ཚད་
པས་གཞལ་ཏེ་རྗེས་སུ་ཡི་རང་བསྒོམ་པའོ། །དང་པོ་ནི། ཚེ་འདིར་རྟེན་བཟང་པོ་ཐོབ་པ་
དང་། ཆོས་ཀྱི་མཐུན་རྐྱེན་འབྱོར་བ་སོགས་ལ་དམིགས་ནས། བདག་གི་སྐྱེ་བ་སྔ་མའི་རྟེན་
དེར་ཚུལ་ཁྲིམས་བསྲུང་བ། སྦྱིན་པ་བཏང་བ། བཟོད་པ་བསྒོམ་པ་སོགས་ཤིན་ཏུ་ལེགས་
འདུག་སྙམ་དུ་ཡང་ཡང་བསམ། སྤྱིར་ན་ཚེ་སྔ་མ་དེས་དོན་སྒྲུབ་ལུགས་མ་ནོར་བས་ད་
- 179

བྱང་ཆུབ་ལམ་གྱི་རིམ་པའི་ཁྲིད་ཡིག
རེས་དལ་འབྱོར་ཕུན་ཚོགས་འདི་འདྲ་བྱུང་བ་རེད། ད་སྐྱེ་བ་ཕྱི་མ་ལ་ཇི་འདྲ་ཞིག་ཏུ་སྐྱེ་
བ་དགེ་སློང་ལགས་རང་གིས་ཤེས་ཏེ། དམ་པ་སྔ་མ་འགའི་ཞལ་ནས། ཚེ་སྔོན་སྐྱེ་བ་རིན་
པོ་ཆེས། །ད་ལྟའི་མི་ལུས་རིན་ཆེན་སྩལ། །ད་ལྟའི་དགེ་སློང་རིན་པོ་ཆེས། །ཕྱི་མ་གཡང་དུ་
མ་བསྐྱུར་ཨང་། །ཞེས་གསུངས། དེས་ན་ད་ལྟ་རང་གི་སྤྱོད་ཚུལ་ལ་བརྟག་ན་སྐྱེ་བ་ཕྱི་མར་
གར་སྐྱེ་ཤེས་ནུས་ཀྱི། མངོན་ཤེས་ཡོད་པ་སོགས་ལ་མོ་བརྟག་ཞུ་མི་དགོས་གསུངས།
གཉིས་པ་ནི། རང་གིས་མངོན་སུམ་དུ་མྱོང་བའི་ཁ་ཏོན་གང་བྱས་པ་དང་། སྦྱིན་
གཏོང་དང་བསྙེན་བཀུར་གང་བྱས་པ་དང་། ཐོས་བསམ་གང་བྱས་པ་དང་། ཚོགས་ཆོས་
རར་དཀའ་སྤྱད་ཇི་ལྟར་བྱས་པ་དང་། ཚུལ་ཁྲིམས་ཇི་ལྟར་བསྲུང་བ་སོགས་དྲན་ཏེ་རློམ་
སེམས་མེད་པར་དགའ་བ་བསྒོམ། རློམ་སེམས་བྱས་ན་དགེ་རྩ་ཆུང་དུ་འགྲོ། རྩིས་བཤར་
བྱེད་ན་དེ་དག་ལ་བྱེད་དགོས། རང་རེས་དངུལ་སོགས་ལ་རྩིས་རྒྱག་མང་པོ་བྱེད་མོད་
དེ། དེས་ཡར་སྐྱེལ་ན་ཇི་ལྟར་ལྷག་ཀྱང་ཚེ་འདིའི་བདེ་སྐྱིད་ཕྲན་བུ་ཙམ་ལས་འོང་ས་
མེད། དགེ་བས་ཡར་སྐྱེལ་ན་ལྷ་མིའི་རྟེན་བཟང་ནས་བཟུང་སྟེ་འཚང་རྒྱ་བའི་བར་དུ་
འགྲོ། སྡིག་པས་དཔག་ཚད་མང་པོའི་འགོ་རྡོ་རྗེའི་དམྱལ་བ་སོགས་སུ་སྐྱེལ་བའི་ཕྱིར་རྩིས་
རྒྱག་དེ་དག་ལ་གྱིས། སྔོན་དགེ་བཤེས་འབན་གྱིས་དགེ་སྡིག་རྩིས་རྒྱག་བྱས་པའི་རབས་
གསུངས། རྩིས་རྒྱག་ད་ལྟ་ནས་རང་གིས་བྱེད་ན་བཟང་ཞིང་། ཕྱི་མར་གཤིན་རྗེའི་དྲུང་དུ་
རྩིས་རྒྱག་ཆེན་མོ་ཚུགས་སྐབས་ཅི་བྱར་མེད་པ་འོང་།
གཉིས་པ་
ས་པ་གཞན་གྱི་དགེ་བར་ཡི་རང་བ་ལ། དགྲའི་དགེ་བ། གཉེན་གྱི་དགེ་
བ། བར་མའི་དགེ་བ། གང་ཟག་ལྔའི་དགེ་བར་ཡི་རང་བ་དང་། སྐྱེས་བུ་དམ་པའི་རྣམ་
ཐར་བཀླགས་ནས་དེ་དག་གི་མཛད་པ་ལ་ཡི་རང་བྱེད། འདིས་བསོད་ནམས་གསར་དུ་
བསྐྱེད་ལ། རང་གི་དགེ་བར་ཡི་རང་བས་ནི། གོང་འཕེལ་དུ་འབྱུང་བ་ཡིན། རྗེ་གུང་ཐང་
པས། ཉལ་བཞིན་དགེ་ཆེན་ཞིག་བྱེད་ན། །རྗེས་སུ་ཡི་རང་རང་སྒོམས་ཤིག །གསུངས་པ་
180

ལམ་རིམ་རྣམ་གྲོལ་ལག་བཅངས།
བཞིན། རང་རེ་བོད་ཆོས་ལྡན་གྱི་ཞིང་དུ་སྡོད་པ་འདིས་འགྲོ་ཞོར་འདུག་ཞོར་དང་ཉལ་
ཏེ་ཉན་ནས་ཡི་རང་བྱས་པས་ཆོག
།བྱང་ཆུབ་སེམས་དཔའི་ཡི་རང་གི་རྒྱུ་ལ་གཞན་དོན་
དོན་གཉེར་གྱི་བློ་དགོས། དཔེར་ན། མི་ཚང་དེའི་མི་ཐམས་ཅད་ཀྱི་ལྟོ་གོས་ཕ་གཅིག་པུ་
དེས་བསྒྲུབ་དགོས་པ་ལ། དེའི་བུ་ཆེ་བས་རང་གི་ལྟོ་གོས་རང་གིས་སྒྲུབ་ཐུབ་པ་ཞིག་བྱུང་
ན་ཕ་དེས་བུ་དེ་ལ་གཞན་ལས་ལྷག་པའི་དགའ་བ་བྱེད་པ་བཞིན་ཡིན་པས། ཡི་རང་བྱ་
ལུགས་སྤྱི་དང་རྣམ་པ་ཅུང་ཟད་མི་འདྲ།
ལྔ་པ་ཆོས་འཁོར་བསྐོར་བར་བསྐུལ་བའི་ཡན་ལག་ནི། སྟོན་པ་སངས་རྒྱས་ནས་
ཐོག་མར་ཞག་བདུན་ཕྲག་བདུན་བར་ཆོས་འཁོར་མ་བསྐོར་བ་ན། སྐྱེ་བོ་འདི་དག་ཚངས་
ལ་དད་པ་སྟེ། །དེ་ཡིས་གསོལ་བ་བཏབ་ལ་འཁོར་ལོ་བསྐོར། །ཞེས་པ་ལྟར། ལྷ་ཚངས་པས་
བསྐུལ་ནས་ཐོག་མར་འཁོར་ལྔ་སྡེ་ལ་བདེན་བཞིའི་ཆོས་འཁོར་གསུངས། དེ་ཡང་ལྔ་སྡེ་ལ་
བདེན་བཞི་ལན་གསུམ་རྣམ་གྲངས་བཅུ་གཉིས་སུ་བཟླས་ཏེ་ལུང་གི་ཆོས་འཁོར་བསྐོར་
བས་དང་པོར་ཀུན་ཤེས་ཀོའུ་དི་ནྱས་མཐོང་ལམ་ཐོབ། གཞན་བཞིས་རྒྱུན་ཞུགས་ཐོབ་སྟེ་
རྟོགས་པའི་ཆོས་འཁོར་གདུལ་བྱའི་རྒྱུད་ལ་བསྐོར་བའམ་ཐོབ་པ་ཡིན། དེ་ཐོབ་པ་ལུང་
གི་ཆོས་འཁོར་ལ་ལྟོས། ལུང་གི་ཆོས་འཁོར་དེ་གསོལ་བ་བཏབ་པ་ལ་ལྟོས་དགོས་པས་
དེས་ན་ཆོས་འཁོར་བསྐོར་བར་བསྐུལ་བའི་ཡན་ལག་འདི་བྱུང་། འདིའི་སྐབས། མཛོད་
ལས། ཆོས་ཀྱི་འཁོར་ལོ་མཐོང་བའི་ལམ། །ཞེས་སོགས་ལས་བརྩམས་པའི་འཕྲོས་བཤད་
མཛད། ཆོས་འཁོར་བསྐོར་བར་བསྐུལ་ཚེ། མཎྜལ་ཡོད་ན་ཚོམ་བུ་དགུ་བཀོད་ནས་གསེར་
གྱི་འཁོར་ལོ་རྩིབས་སྟོང་དང་ལྡན་པ་ཕུལ་ནས་གསོལ་བ་འདེབས་པའི་མོས་པ་དང་། དེ་
ཡང་རང་ཉིད་ཚངས་པ་ཆེན་པོར་མོས། དེ་ལས་རང་འདྲ་གྲངས་མེད་པར་སྤྲོས་ཏེ་ཕྱོགས་
བཅུའི་སངས་རྒྱས་སམ། དེ་ཡང་མ་ལྕོགས་ན་ཚོགས་ཞིང་གི་གྲངས་དང་། དེ་ཡང་མ་
ལྕོགས་ན་གཅིག་གིས་འཁོར་ལོ་ཕུལ་བའི་མོས་པ་བྱ།
-181-

བྱང་ཆུབ་ལམ་གྱི་རིམ་པའི་ཁྲིད་ཡིག
དྲུག་པ་མྱ་ངན་ལས་མི་འདའ་བར་གསོལ་བ་འདེབས་པའི་ཡན་ལག་ནི། མདོ་
ལས། སངས་རྒྱས་མྱ་ངན་ཡོངས་མི་འདའ། །ཞེས་སོགས་ལྟར། སྤྱིར་སངས་རྒྱས་མྱ་ངན་
ལས་འདའ་བ་དང་། ཆོས་ནུབ་པ་མེད་ཀྱང་། མཆོག་གི་སྤྲུལ་སྐུ་མྱ་ངན་ལས་འདའ་བར་
སྟོན་པ་ལ་མྱ་ངན་ལས་མི་འདའ་བར་གསོལ་བ་འདེབས་དགོས། དེ་མ་བཏབ་ན་སྐྱོན་
ཆེ་སྟེ། སངས་རྒྱས་མྱ་ངན་ལས་འདའ་ཁར། དེ་བཞིན་གཤེགས་པ་ནི་མི་འཇིགས་པ་
བཞི་དང་། རྫུ་འཕྲུལ་གྱི་རྐང་པ་བཞི་ལ་བརྟེན་གོམས་མང་དུ་མཛད། རྡོ་རྗེ་ལྟ་བུའི་སྐུ་
བརྙེས་པས་སངས་རྒྱས་ཀྱིས་བཞུགས་པར་བཞེད་ན་བསྐལ་པའམ་བསྐལ་པ་བས་ལྷག་
པའང་བཞུགས་ཞེས་ཀུན་དགའ་བོ་ལ་གསུངས་ཀྱང་ཀུན་དགའ་བོ་བདུད་ཀྱིས་བྱིན་གྱིས་
བརླབས་པས་དོན་མ་གོ་ནས་གསོལ་བ་མ་བཏབ་པས་སྟོན་པ་དགུང་ལོ་བརྒྱད་ཅུ་པར་མྱ་
ངན་ལས་འདས་པ་ལྟར་ཡིན་པས་གསོལ་འདེབས་དུས་ལས་མི་ཡོལ་བ་གལ་ཆེ། འདིའི་
སྐབས་མཎྜལ་ལ་ཚོམ་བུ་ལྔ་བཀོད་དེ་རྡོ་རྗེའི་ཁྲིར་མོས། དེ་ཡང་ཚོགས་ཞིང་གི་གྲངས་
སམ། མ་ནུས་ན་ཁྲི་གཅིག་ཕུལ་བ་ཚོགས་ཞིང་གི་ཁྲིར་ཐིམ་པའི་མོས་པ་བྱ། ཆོས་འཁོར་
བསྐོར་བར་བསྐུལ་བ་དང་འདི་གཉིས་ལ་ཞལ་གྱིས་བཞེས་པའི་མོས་པ་རེའང་བྱེད།
བདུན་པ་བསྔོ་བའི་ཡན་ལག་ནི། རྗེས་སུ་བསྔོ་བ་བྱེད་པ་འདི་གལ་ཆེ་སྟེ། འདི་དང་
ཀུན་སློང་བཅོས་པ་གཉིས་ལ་བཀའ་གདམས་བློ་སྦྱོང་ལས། ཐོག་མཐའ་གཉིས་ལ་བྱ་བ་
གཉིས། །ཞེས་གསུངས། བསྔོ་སྨོན་གཉིས་སྔ་མས་ཕྱི་མར་ཁྱབ། བསྔོ་བ་ལ་བསྔོ་བྱའི་རྫས་
ཡོད་ནས་བསྔོ་བ་དགོས། དེ་ཡང་བསྔོ་བའི་ས་བཅད་དྲུག་ལས། གང་བསྔོ་བ་ནི་དགེ་
རྩ། གང་གི་ཆེད་དུ་བསྔོ་བ་ནི་དགེ་རྩ་མི་ཟད་པའི་ཆེད་དང་། གང་དུ་བསྔོ་བ་ནི་བླ་མེད་
རྫོགས་བྱང་དུ་དང་། གང་གི་དོན་དུ་བསྔོ་བ་ནི་སེམས་ཅན་ཐམས་ཅད་ཀྱི་དོན་དུ། ཚུལ་
ཇི་ལྟར་བསྔོ་བ་ནི་རྒྱན་ལས། ཐབས་དང་མི་དམིགས་པ་དག་གིས། །ཞེས་པ་ལྟར་འཁོར་
གསུམ་མི་དམིགས་པ་སོགས་ཐབས་ཤེས་ཟུང་འབྲེལ་གྱི་བློས་བསྔོ་བྱའི་རྫས་ལ་བདེན་
182

ལམ་རིམ་རྣམ་གྲོལ་ལག་བཅངས།
ཞེན་བཀག་སྟེ་བསྔོ་བ། བསྔོ་བའི་ངོ་བོ་ནི་དགེ་རྩ་མི་ཟད་པའི་འདུན་པས་ཟིན་པའི་དགེ་
བ་རྫོགས་བྱང་གི་རྒྱུར་སྒྱུར་བའི་སེམས་པ་ཞིག་ལ་བྱེད་པ་ཡིན། དེས་ན་སྨོན་ལམ་འདི་
སྟོབས་ཤིན་ཏུ་ཆེ་བ་ནི། དཔེར་ན་སྟོན་པའི་སྨོན་ལམ་གྱི་མཐུ་ལས། ད་ལྟ་རང་ཅག་ཆོས་
ཀྱིས་མི་ཕོངས་པ་འདི་ལྟར་ཡིན། ཤཱ་རིའི་བུ་ཤེས་རབ་ཅན་གྱི་མཆོག་ཏུ་གྱུར་པ་ཡང་བསྔོ་
སྨོན་སོགས་ཀྱི་མཐུས་ཡིན། དགེ་བ་རྟ་དང་། སྨོན་ལམ་སྲབ་དང་འདྲ་ཚུལ་དང་། དེར་
མ་ཟད་དཔེར་ན་རྒྱུ་གསེར་དངུལ་ལྟ་བུ་ལྷ་སྐུར་བཞེངས་སམ། སྣོད་དུ་འཆོས་བཟོ་བོའི
བྱེད་ལས་ལ་རག་ལས་པ་ལྟར། དགེ་བར་ཡང་འབྲས་བུ་མཆོག་དམན་གང་དུ་བསྒྱུར་བསྔོ་
སྨོན་ལ་རག་ལས་ཏེ། བྲམ་ཟེ་ལས་དྲུག་པར་སྐྱེ་བ་ལེན་པའི་རྒྱུ་དགེ་རྩ་སྟོབས་ཆེ་བ་ལྡན་
པའི་མི་ཞིག་འཆི་ཁར་གླང་པོ་ཆེ་ལེགས་པ་ཞིག་མཐོང་ནས་དེ་ལ་སྲེད་དེ་བརྒྱ་བྱིན་གྱི་
བཞོན་པ་གླང་ཆེན་ས་ལ་རབ་བརྟན་དུ་སྐྱེས་པ་ལྟ་བུ་ཡིན། ཁོ་བོས་ཀྱང་སྔར་བྱིས་པ་ཆུང་
ངུའི་སྐབས་ནས། བསྟན་པ་རིན་ཆེན་མཆོག་གིས་མ་ཁྱབ་པའམ། །ཞེས་སོགས་ཀྱི་སྨོན་
ལམ་ཤ་སྟག་བཏབ་པས་ད་ལྟ་རྟག་པར་འཆད་ཉན་ཟིན་པ་མེད་པའི་བྲེལ་བ་ཅན་འདི་
བྱུང་། དེའི་ཚེ་དབེན་པའི་རི་སུལ་དུ་སྒྲུབ་པ་རྩེ་གཅིག་བྱེད་རྒྱུའི་སྨོན་ལམ་མ་བཏབ་པ་
ཕངས། སྨོན་ལམ་ཡང་། ཚེ་འདིའི་བདེ་སྐྱིད་ཀྱི་ཆེད་དུ་མི་བསྔོ། བསྔོ་བ་མ་བྱས་ན་ཁོང་
ཁྲོས་འཇོམས་འགྲོ་བ་ཡིན། སྤྱོད་འཇུག་ལས། བསྐལ་པ་སྟོང་དུ་བསགས་པ་ཡི། །སྦྱིན་དང་
བདེ་གཤེགས་མཆོད་ལ་སོགས། །ལེགས་སྤྱད་གང་ཡིན་དེ་ཀུན་ཀྱང་། །ཁོང་ཁྲོ་གཅིག་
གིས་འཇོམས་པར་བྱེད། །ཅེས་བསྐལ་པ་སྟོང་གི་དགེ་རྩ་འཇོམས་པ་དང་། འཇུག་པ་
ལས། གང་ཕྱིར་རྒྱལ་སྲས་རྣམས་ལ་ཁྲོས་པ་ཡིས། །སྦྱིན་དང་ཁྲིམས་བྱུང་དགེ་བ་བསྐལ་
པ་བརྒྱར། །བསགས་པ་སྐད་ཅིག་གིས་འཇོམས་དེ་ཡི་ཕྱིར། །མི་བཟོད་ལས་གཞན་སྡིག་
པ་ཡོད་མ་ཡིན། །ཞེས་བསྐལ་པ་བརྒྱར་བསགས་པའི་དགེ་རྩ་འཇོམས་པར་གསུངས་པ་
ཁོང་ཁྲོ་བྱེད་མཁན་དང་། བྱ་ཡུལ་གཉིས་རྟོགས་པ་མཐོ་དམན་གྱི་ཁྱད་པར་གྱིས་བསྐལ་པ་
- 183

བྱང་ཆུབ་ལམ་གྱི་རིམ་པའི་ཁྲིད་ཡིག
བརྒྱ་དང་སྟོང་གི་དགེ་རྩ་འཇོམས་པ་སྟེ། དེ་ཡང་བྱང་སེམས་མ་ཡིན་པས་བྱང་སེམས་ལ་
ཁྲོས་ན་བསྐལ་པ་སྟོང་དུ་བསགས་པ་དང་། བྱང་སེམས་སྟོབས་ཆེ་བས་ཆུང་བ་ལ་ཁྲོས་ན་
བསྐལ་པ་བརྒྱར་བསགས་པའི་དགེ་རྩ་འཇོམས་པར་གསུངས་པ་ཡིན།
ཁོང་ཁྲོས་དགེ་རྩ་མི་འཇོམས་པའི་ཐབས་ནི། བློ་གྲོས་རྒྱ་མཚོས་ཞུས་པའི་མདོར། ཇི་
ལྟར་རྒྱ་མཚོ་ཆེ་ནང་ཆུ་ཐིགས་ལྷུང༌། །རྒྱ་མཚོ་མ་ཟད་བར་དུ་དེ་མི་འཛད། །དེ་བཞིན་བྱང་
ཆུབ་ཡོངས་བསྔོའི་དགེ་བ་ཡང་། །བྱང་ཆུབ་མ་ཐོབ་བར་དུ་དེ་མི་འཛད། །ཅེས་སོགས་
གསུངས་པ་བཞིན། རང་གི་དགེ་རྩ་ཆུ་ཐིགས་ལྟ་བུ་དེ་རྒྱལ་བ་སྲས་བཅས་ཀྱི་དགེ་རྩ་རྒྱ་
མཚོ་དང་འདྲ་བར་བསྔོ་བས་བསྲེ་བར་བྱས་ན་བྱང་ཆུབ་མ་ཐོབ་བར་དུ་མི་འཛད་པར་
བང་ཆེན་པ་གཉིས་ཀྱིས་རྩམ་པ་བསྲེས་པའི་དཔེ་བཅས་གསུངས། མདོ་ལུང་འདི་དེང་
སང་གི་མདོ་ཡོངས་གྲགས་ན་མེད་ཀྱང་། སངས་རྒྱས་ཀྱི་གསུང་གི་མདོ་ཤིན་ཏུ